جمعية الهلال الاحمر المصرى هيا جمعيه ليها صفه عامه و شخصيه اعتباريه معترف بيها دوليا من اللجنه الدوليه للصليب الاحمر بجنيف و بقت عضو فى الاتحاد الدولى لجمعيات الصليب الاحمر والهلال الاحمر, اتأسست سنة 1912 فى فترة الاستعمار الانجليزى فى مصر. بتهتم بتقديم جهود الاغاثه فى الكوارث و النكبات و الحالات اللى يتحتاج الجراه, ليها فروع فى كل المحافظات المصريه وفى القاهره لبها عدة مقرات بالنهضه و حلوان و المقطم و فرع زينهم (بيعتبر فرع القاهره). بيتبنى الهلال الاحمر كتير من المشروعات زى: عمالة الاطفال (الحمايه), التدريب على الاسعافات الاوليه, مكافحه انفلونزا الطيور و المشروع الحالى مكافحه جائحة الانفلونزا. بتتكون عناصر حركه الاتحاد الدولى لجمعيات الصليب الاحمر والهلال الاحمر من 192 جمعيه وطنيه للصليب الاحمر و الهلال الاحمر و اللجنه الدوليه للصليب الاحمر و الاتحاد الدولى لجمعيات الصليب الاحمر و الهلال الاحمر. مكونات الحركه الدوليه للصليب الاحمر والهلال الاحمر: المؤتمر الدولى للصليب الاحمر و الهلال الاحمر مجلس المندوبين اللجنه الدائمه للصليب الاحمر و الهلال الاحمر (باللغه الانجليزيه) بتشكل اللجنه الدوليه للصليب الاحمر, و الجمعيات الوطنيه من 178 بلد , و اتحادها الدولى الحركه الدوليه للصليب الاحمر و الهلال الاحمر و بتشترك كلها فى الحركه فى المبادئ الاساسيه و ما بترتبطش مع بعض بتسلسل هرمى, و فى حالات النزاع المسلح بتاخد اللجنه الدوليه للصليب الاحمر دور الرياده و بتوجه عمل شركائها.